For det første gleder vi oss over at du er opptatt av miljøet, akkurat som vi er! Mikrofiber er riktignok et komplekst problem, så her kommer det et ganske langt svar. Vi har delt opp svaret i tre deler for å gjøre det så lesbart som mulig. Situasjonen:Til dags dato har ingen studier påvist at mikrofibre forårsaker helseproblemer (Verdens helseorganisasjons rapport om mikroplast, publisert 20/08/20), og mange forskere mener at det ganske enkelt slipper gjennom i fordøyelsessystemet. Dog har vi kun nylig blitt oppmerksomme på mikrofiber, så det er viktig at vi tar forbehold. Mikrofiber er en stor pågående utfordring. I dag feller 60% av alle klær mikrofiber! Men de fleste klesmerker nevner det ikke engang og holder kundene i mørket. Selv mange av de miljøvennlige klesmerkene er overraskende stille når det kommer til mikrofiber. I Oceanness praktiserer vi åpenhet i alt vi gjør, og synes det er viktig å også fremheve svakhetene våre. Vi er ikke perfekte, men vi streber hver dag for å bli en bedre versjon av oss selv (gratis livstips for alle). Hva vi gjør i Oceanness for å redusere problemet:Helt siden oppstarten av Oceanness har vi undersøkt måter å redusere mengden av mikrofiber på. For eksempel forsøker vi alltid å strikke klærne våre på en måte som minimerer fellingen av mikrofiber. Husk dette når du kjøper klær: Klær av høy kvalitet feller vanligvis mindre mengder mikrofiber enn billigere alternativer. Vi jobber for tiden med å lage en høyteknologisk, vitenskapelig bevist vaskepose som forhindrer mikrofiber i å komme i avløpet under vask. Våre samarbeidspartnere har mer enn 33 års erfaring på området, og vi har allerede tatt store skritt sammen. Vi håper å gi den ut på markedet snart. Vi oppfordrer også vaskemaskinmerker til å lage vaskemaskiner med mikrofiberfiltre (vi oppfordrer deg til å gjøre det samme!). En håndfull japanske produsenter gjør allerede dette, mens europeiske og amerikanske firmaer ikke gjør det. Hva kan du gjøre for å redusere problemet:o Kjøp "riktig" vaskemaskin. Vaskemaskiner med topplokk er de største synderne, og slipper ut 7 ganger mer mikrofiber enn vaskemaskiner med åpning i front.o Vask lett og tørk klærne ute i steden for i tørketrommel. Med Oceanness t-skjorten tar det minutter fremfor timer å tørke t-skjorten ute i solen.o Kjøp klær av høy kvalitet, da disse feller mindre mikrofiber enn klær av dårlig kvalitet ifølge en studie fra Bren School.o Bruk produkter som kan brukes med din nåværende vaskemaskin som samler noen av mikrofiberne fra vasking. Vi anbefaler:     - Guppy Friend – vaskepose mot mikrofiber     - Cora Ball – mikrofiberfangende vaskeball     - Filtrol 160 – lofilter til vaskemaskin     - Lint LUV-r – avløpsfilter til vaskemaskin     - Xeros Technologies – filter til vaskemaskin